CELEX: 62015CN0016
Language: hr
Date: 2015-01-19 00:00:00
Title: Predmet C-16/15: Zahtjev za prethodnu odluku koji je 19. siječnja 2015. uputio Juzgado Contencioso -Administrativo de Madrid (Španjolska) – María Elena Pérez López protiv Servicio Madrileño de Salud (Comunidad de Madrid)

23.3.2015   
            
            
               HR
            
            
               Službeni list Europske unije
            
            
               C 96/8
            
         Zahtjev za prethodnu odluku koji je 19. siječnja 2015. uputio Juzgado Contencioso -Administrativo de Madrid (Španjolska) – María Elena Pérez López protiv Servicio Madrileño de Salud (Comunidad de Madrid)
   (Predmet C-16/15)
   (2015/C 096/10)
   Jezik postupka: španjolski
   
      Sud koji je uputio zahtjev
   
   Juzgado Contencioso-Administrativo de Madrid
   
      Stranke glavnog postupka
   
   
      Tužitelj: María Elena Pérez López
   
      Tuženik: Servicio Madrileño de Salud (Comunidad de Madrid)
   
      Prethodna pitanja
   
   
               1.
            
            
               Je li članak 9.3 Zakona 55/2003 od 16. prosinca, o okvirnim propisima za statutarno osoblje u zdravstvenoj službi (Ley 55/2003 del Estatuto Marco del Personal Estatutario de los Servicios de Salud) zbog toga što potiče zlouporabe koji proizlaze iz uzastopnih imenovanja privremenog statutarnog osoblja, protivan Okvirnom sporazumu o radu na određeno vrijeme koji su sklopili ETUC, UNICE i CEEP 18. ožujka 1999., uključen kao Prilog Direktivi Vijeća 1999/70/EZ (1) od 28. lipnja 1999., i time neprimjenjiv, zbog toga što:
               
                           —
                        
                        
                           ne određuje ukupno maksimalno trajanje uzastopnih imenovanja privremenog statutarnog osoblja, ni maksimalni broj obnavljanja istih;
                        
                     
                           —
                        
                        
                           ostavlja na volju upravi odluku da stvara strukturalna radna mjesta, kada se ostvare više od dva imenovanja za pružanje istih usluga za ukupno razdoblje od 12 ili više mjeseci u razdoblju od dvije godine;
                        
                     
                           —
                        
                        
                           dopušta imenovanja privremenog statutarnog osoblja a da ne zahtijeva da se u istima izričito navede točan objektivan privremeni, i izvanredni razlog koji ih opravdava.
                        
                     
         
               2.
            
            
               Je li Okvirnom sporazumu o radu na određeno vrijeme koji su sklopili ETUC, UNICE i CEEP 18. ožujka 1999., uključen kao Prilog Direktivi Vijeća 1999/70/EZ od 28. lipnja 1999. protivan, i time neprimjenjiv, članak 11.7 Odluke Consejería de Economía y Hacienda Comunidad de Madrid od 28. siječnja 2013. zato što utvrđuje da „na datum završetka razdoblja imenovanja, prekida službe i plaćanja svih zaostalih naknada koje odgovaraju razdobljima obavljene službe, treba izvršiti u svim slučajevima, uključujući u onima u kojima će dotična osoba ponovno biti imenovana” i stoga neovisno o ostvarenju konkretnog objektivnog razloga koji je opravdao imenovanje, kako je predviđeno u članku 3. stavku 1. Okvirnog sporazuma?
            
         
               3.
            
            
               Je li tumačenje članka 9.3 Zakona 55/2003 od 16. prosinca o okvirnim propisima za statutarno osoblje u zdravstvenoj službi prema kojem, u slučaju kada se dogodi više od dva imenovanja za pružanje istih usluga za ukupno razdoblje od 12 ili više mjeseci u razdoblju od dvije godine, u okviru plana bolnice treba stvoriti strukturalno radno mjesto čime se radnika koji je povremeno imenovan zapošljava na privremeno radno mjesto, sukladno cilju Okvirnog sporazuma o radu na određeno vrijeme koji su sklopili ETUC, UNICE i CEEP 18. ožujka 1999., uključen kao Prilog Direktivi Vijeća 1999/70/EZ od 28. lipnja 1999.?
            
         
               4.
            
            
               Je li primjena iste naknade na privremeno statutarno osoblje koje se povremeno zapošljava kako je predviđena za radnike zaposlene s povremenim ugovorima o radu sukladna načelu nediskriminacije priznatom Okvirnim sporazumom o radu na određeno vrijeme koji su 18. ožujka 1999. sklopili ETUC, UNICE i CEEP, uključen kao Prilog Direktivi Vijeća 1999/70/EZ od 28. lipnja 1999. imajući na umu suštinsku istovjetnost obiju situacija, jer ne bi imalo smisla da se s jednako kvalificiranim radnicima, za pružanje usluga u istoj ustanovi (Servicio Madrileño de Salud (zdravstvena ustanova u Madridu)), vršeći istu funkciju, i radi pokrivanja istovjetne povremene potrebe postupa drugačije u trenutku prekida njihovog radnog odnosa, u nedostatku očitog razloga zbog kojeg se ne može usporediti ugovore na određeno vrijeme kako bi se izbjegle diskriminatorne situacije?
            
         
      (1)  SL L 175, str. 43. (SL, posebno izdanje na hrvatskom jeziku, poglavlje 5., svezak 4., str. 228.)